19.1.2023
DA
Den Europæiske Unions Tidende
L 17/57
(6)
For så vidt angår azoxystrobin er der indgivet en ansøgning i overensstemmelse med artikel 6, stk.
1, i forordning (EF) nr.
396/2005 om ændring af de gældende MRL'er for rapsfrø og hørfrø.
For så vidt angår prosulfocarb er der indgivet en sådan ansøgning for urter og spiselige blomster.
For så vidt angår sedaxan er der indgivet en sådan ansøgning for kartofler.
(7)
I overensstemmelse med artikel 8 i forordning (EF) nr.
396/2005 blev ansøgningerne vurderet af de berørte medlemsstater, og vurderingsrapporterne blev fremsendt til Kommissionen.
(8)
Autoriteten vurderede ansøgningerne og evalueringsrapporterne, idet den især undersøgte risiciene for forbrugerne og, hvor det var relevant, for dyr, og afgav begrundede udtalelser om de foreslåede MRL'er (7).
Autoriteten sendte udtalelserne til ansøgerne, Kommissionen og medlemsstaterne og offentliggjorde dem.
(9)
For så vidt angår azoxystrobin i hørfrø konkluderede autoriteten, at de forelagte data var utilstrækkelige til at ændre den gældende MRL.
Denne MRL bør derfor ikke ændres.
(10)
For så vidt angår alle andre ændringer af MRL'er, som ansøgerne har anmodet om vedrørende azoxystrobin, prosulfocarb og sedaxan, konkluderede autoriteten, at samtlige krav vedrørende dataindberetningens fuldkommenhed var opfyldt, og at de ændringer af MRL'erne, som ansøgerne havde anmodet om, var acceptable med hensyn til forbrugersikkerheden på grundlag af en vurdering af forbrugereksponeringen for 27 specifikke europæiske forbrugergrupper.
I forbindelse med konklusionen tog autoriteten hensyn til de nyeste data om stoffernes toksikologiske egenskaber.
Der kunne ikke påvises nogen risiko for, at det acceptable daglige indtag eller den akutte referencedosis overskrides, hverken ved langvarig eksponering for disse stoffer gennem forbrug af alle fødevareprodukter, der kan indeholde dem, eller ved kortvarig eksponering gennem et højt forbrug af de pågældende produkter.
(11)
For så vidt angår prosulfocarb i urter og spiselige blomster havde autoriteten i forbindelse med vurderingen af de gældende MRL'er for prosulfocarb i henhold til artikel 12 i forordning (EF) nr.
396/2005 (8) tidligere påpeget, at visse oplysninger om restkoncentrationstest ikke var tilgængelige.
Ved Kommissionens forordning (EU) nr.
777/2013 (9) var der derfor krav om yderligere data vedrørende restkoncentrationer, for at den foreløbige MRL på 0,05 mg/kg for aktivstoffet i disse produkter kunne bekræftes.
I den nye ansøgning om ændring af MRL'erne for prosulfocarb i urter og spiselige blomster blev der omtalt nye anvendelser og fremlagt nye restkoncentrationstest, og autoriteten konkluderede, at disse data var fyldestgørende for så vidt angår de påtænkte anvendelser og med henblik på at understøtte en ny og højere MRL.
MRL'en bør derfor ændres, og den relevante fodnote i forordning (EF) nr.
396/2005 vedrørende behov for yderligere data bør udgå.
(12)
På baggrund af den videnskabelige rapport og autoritetens begrundede udtalelser og under hensyntagen til alle relevante faktorer, jf. artikel 14, stk.
2, i forordning (EF) nr.
396/2005, opfylder de foreslåede ændringer af MRL'erne kravene i artikel 14, stk.
2, i forordning (EF) nr.
396/2005.
(13)
Forordning (EF) nr.
396/2005 bør derfor ændres.
(14)
Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
(7) EFSA's videnskabelige rapporter foreligger online: http://www.efsa.europa.eu.
Begrundet udtalelse — Modification of the existing maximum residue levels for azoxystrobin in rapeseeds and linseeds.
EFSA Journal 2022;20(1):7051.
Begrundet udtalelse — Modification of the existing maximum residue levels for prosulfocarb in herbs and edible flowers.
EFSA Journal 2022;20(5):7334.
Begrundet udtalelse — Modification of the existing maximum residue level for sedaxane in potatoes.
EFSA Journal 2022;20(6):7371.
(8) EFSA's videnskabelige rapporter foreligger online: http://www.efsa.europa.eu.
Begrundet udtalelse — Review of the existing maximum residue levels (MRLs) for prosulfocarb according to Article 12 of Regulation (EC) No 396/2005.
EFSA Journal 2011; 9(8):2346.
(9) Kommissionens forordning (EU) nr.
777/2013 af 12. august 2013 om ændring af bilag II, III og V til Europa-Parlamentets og Rådets forordning (EF) nr.
396/2005 for så vidt angår maksimalgrænseværdierne for restkoncentrationer af clodinafop, clomazon, diuron, ethalfluralin, ioxynil, iprovalicarb, maleinhydrazid, mepanipyrim, metconazol, prosulfocarb og tepraloxydim i eller på visse produkter (EUT L 221 af 17.8.2013, s. 1).